**STATUTUL**

**ASOCIAŢIEI CASA DE AJUTOR RECIPROC A PENSIONARILOR DIN**

**MUNICIPIUL BRAD**

**CAPITOLUL I**

 **Date generale**

1. **Statutul juridic.**

Art.1. Asociaţia CASA DE AJUTOR RECIPROC A PENSIONARILOR DIN MUNICIPIUL BRAD a luat fiinţă în baza Deciziei nr.107 din 23 Martie 1962 a fostului Comitet Executiv al Raionului Brad; este o organizaţie obştească şi de binefacere, prin asocierea voluntară a pensionarilor, cu caracter privat, de caritate, neguvernamentală, apolitică, non profit, de întrajutorare mutuală, protecţie socială, al cărei statut include prevederile Legii nr. 540 din 27 septembrie 2002 privind casele de ajutor reciproc ale pensionarilor şi ale Legii nr. 502/2004 privind asociaţiile pensionarilor , care respectă principiul asociaţiilor prevăzut în Ordonanţa Guvernului cu privire la asociaţii şi fundaţii, nr. 26 din 30 ianuarie 2000, aprobată prin Legea nr. 246 din 18.07.2005.

Art.2. Asociaţia CASA DE AJUTOR RECIPROC A PENSIONARILOR DIN MUNICIPIUL BRAD se poate afilia la federaţii sau organizaţii cu caracter social, înfiinţate legal, atât în ţară cât şi în străinătate, dacă afilierea este în interesul membrilor săi şi cu respectarea legislaţiei din România.

 Art.3. Asociaţia CASA DE AJUTOR RECIPROC A PENSIONARILOR DIN MUNICIPIUL BRAD îşi desfăşoară activitatea pe baza actelor normative în vigoare, cu privire la casele de ajutor reciproc ale pensionarilor, precum si a regulamentelor si normelor interne, aprobate de catre Consiliul Director si Adunarea Generala a Reprezentantilor membrilor CARP Brad.

1. **Denumirea**

Art.4. Denumirea este Asociaţia CASA DE AJUTOR RECIPROC A
PENSIONARILOR DIN MUNICIPIUL BRAD denumită prescurtat CARP BRAD, in baza Incheierii Civile Nr 551 din 09.05.2006, eliberat de Ministerul de Justitie .

1. **Sediul.**

Art.5.Sediul social al Asociaţiei CARP BRAD este in mun. Brad, jud. Hunedoara, str. 1 Mai, nr.4, Bloc A4, Ap.3. Acest sediu poate fi schimbat în alt loc, în funcţie de necesităţi . Asociaţia poate deţine si alte sedii lucrative (imobile) pentru desfăşurarea activităţilor sale.

**4. Durata.**

Art.6. Asociaţia CARP BRAD se constituie pe o perioadă nedeterminată. Ea începe să funcţioneze din momentul dobândirii personalităţii juridice, la organele jurisdicţionale.

1. **Patrimoniu.**

Art.7.(1)Patrimoniul Asociaţiei CARP BRAD poate fi majorat prin donaţii materiale sau financiare de orice fel, sponsorizări, precum şi orice alte venituri realizate din activităţi statutare, în deplină concordanţă cu scopul şi obiectul ei de activitate.

(2)Toate fondurile Asociaţiei vor fi folosite pentru menţinerea activităţilor statutare, potrivit scopului ei social, de ajutor reciproc, de întrajutorare mutuală şi de protecţie socială a membrilor săi.

**CAPITOLUL II**

**Scopul şi obiectul de activitate**

Art.8. Scopul Asociaţiei CARP BRAD este ajutorarea financiară, materială şi spirituală a membrilor săi, prin asigurarea unor facilităţi şi apărarea drepturilor acestora la un trai decent, prevăzute în legislaţia naţională şi convenţiile internaţionale la care România este parte.

Art.9. (1) Asociaţia CARP BRAD are ca obiect principal activitatea de creditare a membrilor sai , cod CAEN 6492 si ca activitati secundare acordarea de ajutoare nerambursabile, prestarea unor servicii pentru membri sai precum si alte activitati economice cu caracter social :

1. acordă împrumuturi rambursabile;
2. acordă ajutoare băneşti şi materiale nerambursabile;
3. organizează pentru membrii săi diferite activităţi culturale, artistice si de agrement, cu respectarea dispoziţiilor legale în vigoare;
4. organizează prestarea unor servicii şi executarea de lucrări contra cost, la preţuri reduse, pentru membrii asociaţiei, folosind, de regulă, munca unor pensionari, membri ai Asociatiei . Diversitatea acestora se hotărăşte de către Consiliul Director, cu respectarea dispoziţiilor legale în vigoare, în raport cu nevoile membrilor, iar tarifele percepute şi plata prestatorilor se vor stabili prin regulamente sau dispoziţii specifice fiecărei activităţi (croitorie, cizmărie, depanare radio-TV, frizerie, coafură, asistenţă juridică, asistenţă şi tratamente medicale, reparaţii instalaţii sanitare şi aparatură electrocasnică etc);
5. desfasoara orice alte forme de sprijin material, ce apar ca necesitate, datorate unor situaţii conjuncturale;
6. desfasoara orice alte activitati economice directe specific economiei sociale daca acestea au caracter accesoriu si sunt in stransa legatura cu scopul principal al Asociatiei;
7. alte acţiuni şi forme de asistenţă socială.

(2) Sprijinul şi ajutorul material se obţine în raport cu necesităţile reale si justificate ale fiecărui caz în parte, în limita posibilitatilor financiare si a prevederilor bugetare, cu respectarea condiţiilor şi criteriilor stabilite prin regulamentele sau dispoziţiile date de către Consiliul Director

(3) Asociaţia CARP Brad, militează prin mijloace specifice de manifestare legală (negocierea, petiţia, protestul, mitingul, demonstraţia) pentru un nivel de viaţă corespunzător asigurării sănătăţii şi bunăstării membrilor săi .

 **CAPITOLUL III**

**Cu privire la membrii**

Art.10. (1) Membrii asociati ai CARP Brad sunt :

1. pensionarii, indiferent de sistemul de asigurări sociale căruia îi aparţin si de judetele/ localitatile unde acestia isi au domiciliu;
2. beneficiarii de ajutor social;
3. membrii de familie - soţ, soţie, precum şi copiii majori incapabili de muncă, aflaţi în întreţinerea pensionarilor sau a beneficiarilor de ajutor social -membri ai Asociatiei.

 (2) Membrii care nu indeplinesc criteriile prevazute la art.10 (1) au statutul de membri asimilati.

 (3) Pot fi membri şi pensionarii înscrişi la alte case de ajutor reciproc ale pensionarilor care solicită să fie primiţi prin transfer. Aceştia îşi pot păstra vechimea iniţială, cu condiţia transferării la CARP BRAD a cotizaţiei ce a avut-o la casa de unde se transferă.

 (4) În caz de suspendare a plaţii pensiei sau ajutorului social, devenind persoana fara venituri sau dobandind statutul de salariat, calitatea de membru al Asociatiei se menţine dar cu statutul de membru asimilat, dacă obligaţiile băneşti fată de Asociatie sunt achitate la zi.

 (5) Pot fi membri ai CARP BRAD , salariaţii CARP Brad precum si alti salariati din unităţile de stat sau private din Municipiul Brad si alte localităţi ,cu acelasi statut de membri asimilati .

 (6) Pentru cei care pleacă prin transfer la alte Asociatii se va vira în contul Asociatiei unde se transfera, cotizaţia ce constituie fondul social la data transferului.

 (7) Asociatia acorda titlu de membru de onoare persoanelor fizice si titlul de partener de onoare, persoanelor juridice, care aduc o contributie deosebita la dezvlotarea si desfasurarea programelor acesteia in functie de criteriile stabilite si adoptate de Consiliul Director.

Art. 11(1) Primirea ca membru al CARP Brad se aprobă de către preşedinte sau vicepreşedinte CARP Brad, în baza cererii individuale şi se ratifică de către Consiliul Director, ulterior se va valida in prima Adunare Generala .

 (2) Primirea în CARP Brad a membrilor de familie şi a celor întreţinuţi de către membrii pensionari, se va face în baza actelor legale doveditoare.

 (3) Foştii membri care din diferite motive au solicitat retragerea din Asociatie sau cei care au fost prescrişi, pot fi reanscrisi în CARP Brad, cu aprobarea preşedintelui sau a vicepresedintelui, însă numai ca membri noi.

 (4) La intrarea in Asociati, noii membri vor achita :

* taxa de înscriere stabilită si aprobata de către Consiliul Director, care ţine cont de cuantumul pensiei, ajutorului social, sau a salariului;
* costul imprimatelor şi a carnetului de membru;
* cei care se transferă de la o altă casă de ajutor reciproc a pensionarilor, împreună cu cotizaţia depusa la casele respective, nu mai datorează taxă de înscriere si îşi păstrează vechimea avuta in casa de la care se transfera.

 (5) Pentru membrii veniţi prin transfer de la o alta casă de ajutor reciproc a pensionarilor, dreptul de ajutor de deces se poate acorda de la data înscrierii în CARP Brad, cu condiţia achitării lunare a contribuţiei pentru deces.

 (6) Vechimea în CARP Brad decurge de la data aprobării cererii de înscriere . Pentru membri veniţi prin transfer, vechimea iniţială dobândită în altă casă se păstrează si se ia în calculul ajutorului de deces, cu condiţia dovedirii de către acestia a plătii la zi a contribuţiei la acea casă, la data transferului.

 (7) Membrii care se transfera la alta casa de ajutor reciproc a pensionarilor vor primi doar cotizatia depusa , contributia nu se transfera sau restituie .

 (8) Apartenenţa la CARP Brad, este atestată de carnetul de membru.

Art.12. Drepturile membrilor Asociaţiei CARP BRAD sunt:

1. să beneficieze, in conditiile stabilite de prezentul statut si reglementarile interne, de imprumuturi rambursabile si ajutoare nerambursabile conform regulamentelor si criteriilor stabilite si aprobate de Consiliul Director ;
2. în caz de retragere, lichidare sau deces să li se restituie fondul de cotizaţie, după ce au fost reţinute eventualele debite restante fată de casă, cu conditia achitarii la zi a contributiei;
3. in caz de deces, urmaşii legali sau persoanele împuternicite, beneficiaza si de sume in bani ce reprezinta ajutoare de deces şi compensarea cheltuielilor de înmormântare a membrului decedat in baza unei cereri ;
4. sa beneficiaze cu tarife reduse la unele servicii şi prestaţii, în cadrul unităţilor proprii ale Asociatiei;
5. sa beneficieze de compensarea cheltuielilor în cazul tratamentelor în staţiunile balneare in functie de criteriile stabilite de Consiliul Director si prevederile bugetare ;
6. membrii asociati au dreptul să participe, cu respectarea criteriilor de eligibilitate prevazute la art. 16 (2),la Adunările Generale anuale sau extraordinare,la dezbaterea si luarea hotararilor, să aleagă şi să fie aleşi în Consiliul Director şi în Comisia de cenzori ;
7. membrii asimilati nu pot fi delegati sa participe la Adunarea Generala, nu pot sa aleaga si sa fie alesi in Consiliu Director .

 Art.13.(1) Obligaţiile membrilor Asociaţiei CARP BRAD sunt:

1. să respecte întocmai prevederile Statutului, hotărârile Adunării Generale şi ale Consiliului Director şi să contribuie la îndeplinirea acestora;
2. să achite obligaţiile băneşti faţă de Asociaţie, reprezentând cotizaţiile, contribuţiile, restituirea împrumuturilor, precum şi alte datorii. Neachitarea la timp a acestor obligaţii atrage după sine pierderea unor drepturi, plată unor penalităţi sau recalculare dobanzilor stabilite de Consiliul Director ;
3. să nu manifeste o atitudine potrivnică intereselor Asociatiei sau să comită acte de indisciplină care dăunează activităţii acesteia;
4. să comunice Asociaţiei, în termen de cel mult 30 de zile, schimbarea actului de indentitate si a domiciliului.

(2) Pentru neindeplinirea obligatiilor statutare, Consiliul Director poate hotari excluderea din Asociatia CARP Brad.

Art. 14. (1) Membrii asociaţiei plătesc cotizaţii şi contribuţii lunare stabilite astfel:

1. membrii beneficiari de pensii, ajutor social sau salarii, plătesc o cotizaţia lunară minimă stabilită de Consiliul Director ;
2. ceilati membrii, fara venit personal, platesc o cotizatie lunara minima stabilita de către Consiliul Director ;
3. membrii asociaţiei pot plăti si o cotizaţie mai mare decât cuantumurile minim obligatorii prevăzute la litera a), conform prevederilor Regulamentului privind normele si criteriile de acordare a creditelor ;
4. membrii asociaţiei plătesc o contribuţie lunară obligatorie, stabilită de Consiliul Director.

 (2) Cuantumurile băneşti ale cotizaţiilor şi contribuţiilor, precum şi grila ajutorului de deces, se stabilesc si aproba de Consiliul Director, în funcţie de vechimea membrilor şi situaţia financiară a Asociatiei.

Art.15. (1) Calitatea de membru al Asociaţiei CARP Brad încetează în următoarele situaţii:

1. la cererea scrisă de retragere din Asociaţie a celui în cauză;
2. prin prescriere în urma unei decizii a Consiliului Director, pentru neplata cotizaţiei sau contribuţiei lunare mai mult de 12 luni consecutive;
3. prin excludere , pentru atitudine potrivnică intereselor Asociaţiei sau ca urmare a comiterii unor acte de indisciplină care dăunează activităţii acesteia. Excluderea se aprobă de Consiliul Director pe baza referatului întocmit pentru justificarea propunerii;
4. prin transfer;
5. prin deces.

 (2) La încetarea, indiferent de motive, a calităţii de membru al Asociaţiei CARP Brad, sumele depuse cu titlu de cotizaţii lunare se restituie, după caz, titularului sau moştenitorilor săi legali ; restituirea cotizaţiilor se poate face în termen de trei ani de la data efectuării ultimei plăţi a cotizaţiei; sumele nesolicitate în acest termen se vor prescrie si se constituie drept venit la bugetul Asociaţiei.

 (3) Contribuţiile lunare depuse nu se restituie, întrucât din acestea se constituie şi
se acordă ajutoarele sociale (de deces, ajutoare nerambursabile, etc). In situaţia
retragerii, se aplică prevederile regulamentelor existente în Asociaţie referitor la achitarea la zi a obligaţiilor datorate si a contribuţiei lunare restante.

 (4) Ajutorul de deces si contributia se acorda in baza unei cereri nominale ,urmasilor legali sau persoanelor imputernicite de titular prin declaratie notariala, a celui ce se prezinta la sediul Asociatiei cu certificatul de deces in original si declara pe propria raspunder

ca a suportat cheltuielile de inmormantare .

**CAPITOLUL IV**

**Cu privire la organele de conducere**

Art.16. (1) Organele de conducere ale Asociaţiei CARP BRAD sunt:

* Adunarea Generală a Reprezentanţilor Membrilor Asociaţiei Casei de Ajutor Reciproc Brad ca organ suprem;
* Consiliul Director, ca organ executiv.

 (2) Membrii casei pot fi reprezentaţi la adunările generale prin delegaţi aleşi pe cartiere, străzi,localităţi în proporţie de 1:100. Pentru a fi desemnati ,reprezentantii vor indeplini urmatoarele conditii: sa aiba o vechime de minim 2 ani ca membru si sa aiba cotizatia, contributia si ratele achitate la zi .Lista participanţilor se confirma de catre Consiliul Director.

 (3) Adunarea Generală a Reprezentanţilor este legal constituită dacă delegaţii aleşi sunt prezenţi in numar de cel puţin jumătate plus unu din numărul reprezentantilor desemnati . În cazul în care la prima Adunare Generala nu sunt prezenţi cel puţin jumătate plus unu din numărul reprezentantilor, cvorumul nu este indeplinit . Adunarea Generală se amână şi se convoacă din nou în termen de 30 zile, când va avea loc indiferent de numărul reprezentanţilor prezenţi.

 (4) Convocarea Adunării Generale a reprezentanţilor, ordinară se face cu 20 zile înainte de data desfasurarii , iar cea extraordinară cu 10 zile înainte de data stabilită.

 (5) Adunarea Generală ia hotărâri valabile prin vot deschis cu majoritatea simplă a voturilor din numărul celor prezenti cu exceptia prevederilor art.19.1 alin 2 .privind inlocuirea presedintelui. In caz de balotaj,votul se repeta .

 (6) Materialele ce se vor discuta în Adunarea Generală vor fi aduse la cunoştinţa membrilor asociaţiei, la sediul acesteia spre consultare, cu cel puţin 5 zile înainte de data desfăşurării.

 (7) Adunarea Generală Ordinara a Reprezentanţilor Membrilor Asociaţiei CARP Brad se convoacă anual, iar Adunarea Generală Extraordinară - ori de câte ori este nevoie .

 (8) Consiliul Director poarta intreaga raspundere pentru pregatirea si desfasurarea Adunarii Generale si participa de drept ,impreuna cu Comisia de Cenzori ,la aceasta .

Art.17. (1) Adunarea Generală a reprezentanţilor are următoarele atribuţii:

1. stabileste strategia si obiectivele generale ale Asociatiei;
2. adoptă şi modifică Statutul Asociaţiei;
3. stabileşte numărul membrilor Consiliului Director şi ai Comisiei de Cenzori;
4. alege, o data la cinci ani ,individual pe ;

-presedintele si vicepresedintele Consiliului Director ;

-ceilalti membri ai Consiliului Director;

-presedintele Comisiei de Cenzori si membrii acesteia.

1. revoca membrii Consiliului Director si al Comisiei de Cenzori in caz de incompatibilitate, pentru neindeplinirea principalelor atributii sau pentru probleme grave de sanatate care impiedica in mod vadit indeplinirea atributiilor .Revocarea din functie poate fi precedata si de demisia acestora si alege noi membri in caz de descompletare a Consiliului Director sau Comisiei de Cenzori , analizează şi aprobă Raportul de activitate al Consiliului Director, raportul Comisiei de Cenzori, bilanţul financiar-contabil şi execuţia bugetară pe anul precedent si proiectul bugetului de venituri şi cheltuieli pe anul în curs, programele asociatiei si repartizarea excedentului pentru anul precedent ;
2. la propunerea Consiliului Director, aprobă categoriile de personal şi fondurile din care se efectuează remunerarea acestora ;
3. rezolva contestatiile impotriva deciziilor Consiliului Director;
4. aproba propunerile Consiliului Director privind modificarea statului de functiuni si organigramei in intervalul dintre doua adunari generale ;
5. împuterniceşte Consiliul Director ca, între adunările generale, să ia toate măsurile ce se impun pentru bună desfăşurare a activităţii şi pentru respectarea dispoziţiilor legale în vigoare, despre care se va raporta si vor fi adoptate la prima adunare generală;
6. aprobă infintarea de sucursale, fără personalitate juridică, în alte localităţi din afara celei de reşedinţă, potrivit prevederilor legale;
7. aproba dizolvarea si lichidarea Asociatiei ,precum si stabilirea modul de valorificare a bunurilor, ramase dupa lichidare.

(2) Hotararile luate de Adunarea Generala a Reprezentantilor , au caracter definitiv si executoriu .

Art.18.(1) Consiliul Director este organul executiv de conducere a Asociaţiei, răspunde în faţa Adunării Generale pentru toată activitatea desfăşurată şi ia măsuri pentru respectarea dispoziţiilor legale în vigoare si ale statutului asociatiei privind administrarea mijloacelor materiale şi băneşti de către personalul încadrat.

(2) Hotărârile Consiliului Director sunt valabile dacă au fost luate prin vot deschis cu majoritate simplă de voturi a membrilor care îl compun şi nu sunt supuse controlului Comisiei de Cenzori.

(3) Consiliul Director este format dintr-un numar de cinci membri, aleşi de
Adunarea Generală din rândul membrilor pensionari ai asociaţiei pe o durată de 5 ani .

Pentru a putea fi alesi ,acestia vor indeplini urmatoarele conditii : sa fie pensionari cu decizii definitive ,sa aiba o vechime de minim 2 ani in Asociatie ,sa fie exemple de moralitate in randul membrilor Asociatiei .De asemenea, sa nu fie salariati ,asociati ,administratori ,membri in consilii de administratie al unor societati comerciale de stat sau private, institutii financiare, bancare sau nebancare precum si in conducerea altor organizatii neguvernamentale cu acelasi obiect de activitate, in vederea evitarii conflictului de interese.

1. In caz de descompletare, Consiliul Director poate coopta noi membri, urmând ca aceştia să fie validaţi la prima Adunare Generală a Reprezentanţilor.Consiliul Director se întruneşte săptămânal în şedinţe de lucru, pentru a rezolva probleme curente ,odată pe lună analizează activitatea financiară a casei şi trimestrial analizează activitatea administrativ-gospodărească şi economico-financiară a casei.
2. Consiliul Director primeste lunar o informare prezentată de Comisia de Cenzori, privind constatările făcute şi ia măsurile ce se impun.
3. Consiliului Director este reprezentat de către preşedinte sau vicepreşedinte, iar în lipsa acestora , pentru probleme curentre de către secretar.

 (7) Consiliul Director are următoarele atribuţii:

1. asigură respectarea Statutului si aducerea la indeplinire a hotărârilor Adunării Generale;
2. stabileşte norma de reprezentare a membrilor şi convoacă Adunarea Generala a Reprezentantilor Membrilor Asociatiei;
3. întocmeşte şi supune aprobării Adunării Generale a Reprezentanţilor, raportul de activitate pe anul precedent ,executia bugetului de venituri si cheltuieli pe anul anterior, proiectul bugetului de venitui si cheltuieli pe anul in curs ,bilantul contabil şi programul de activitati;
4. incheie acte juridice in numele si pe seama Asociatiei ;
5. elaborează şi aprobă organigrama şi statul de funcţiuni al Asociaţiei CARP BRAD, conform legislaţiei în vigoare, atributiile angajatilor din fisele posturilor, stabileste cuantumul salariilor personalului angajat,indemnizatiile pentru membrii Consiliului Director si Comisiea de Cenzori precum si fondurile din care se efectueaza renumerarea si premierea acestora ;
6. elaboreaza si aproba „Regulament privind normele şi criteriile de acordare a creditelor membrilor si Regulamentul de acordare a ajutoarelor banesti nerambursabile nerambursabile ,organizeaza incasarea cotizatiilor ,a contributiilor si ratelor la imprumuturi ;
7. analizează lunar şi trimestrial, realizarea indicatorilor din bugetului de venituri şi cheltuieli, stabilind măsuri corecte de înlăturarea unor eventuale nerealizări din planificarea executiei bugetare trimestriale;
8. solutioneaza contestatiile privind sanctiunile disciplinare si celelalte masuri dispuse de Presedinte sau Vicepresedinte pentru personalul Asociatiei ;
9. Ia masuri de recuperare a pagubelor constatate in dauna Asociatiei si decide decaderile din drepturi si excluderea membrilor ce nu respecta statutul Asociatiei ;
10. se intruneste o data pe saptamana sau ori de cate ori situatia o impune si rezolva orice alte probleme privind activitatea curenta a Asociatiei ;
11. colaboreaza cu celelalte Consilii Directoare a CARP-urilor ,cu organizatii neguvernamentale sau alte asociatii ori fundatii,in scopul generalizarii experientei pozitive si pentru organizarea unor actiuni comune in folosul membrilor;
12. elaboreaza cereri si programe de finantare in baza unor proiecte distincte si le transmit potentialilor sponsori;
13. organizeza activitati si servicii,altele decat cele prevazute prin scopul principal,in vederea inbunatatirii protectiei sociale a membrilor asociatiei;
14. aproba contractele de sponzorizare,donatii , colaborare si hotaraste modul de folosire a fondurilor si bunurilor primite ;
15. infinteaza filiale ,susursale si in alte localitati daca situatia o impune ,care se supun validarii in prima Adunare Generala a Reprezentantilor Membrilor Asociatiei .
16. aproba schimbarea sediului social al asociatiei;
17. ratifică împrumuturile rambursabile pe baza contractelor incheiate de către membri;
18. stabileşte valoarea taxei de înscriere, a costului imprimatelor, a cotizaţiilor,a contribuţiilor pentru deces, a numărului maxim de rate a împrumuturilor, precum şi dobânzile şi penalizările, luând măsuri pentru recuperarea restanţelor şi a drepturilor băneşti ale casei;
19. examinează periodic evoluţia numerică a membrilor casei,ratifică cererile de înscriere ca membru în CARP Brad, aprobate de preşedinte sau vicepreşedinte ;
20. în caz de urgenţă, rectifica prevederile bugetul anual de venituri şi cheltuieli, iar la prima Adunare Generală a reprezentanţilor îl supune aprobarii acesteia;
21. analizează şi aprobă excluderea sau prescrierea calităţii de membru, în cazul încălcării disciplinei impuse de prezentul statut;
22. ia măsuri pentru recuperarea, de la cei vinovaţi, potrivit dispoziţiilor legale, a pagubelor constatate în patrimoniul casei;
23. stabileşte limitele de competentă a vicepreşedintelui casei în lipsa temporară a preşedintelui prin Regulamentul de Organizare si Functionare a Consiliului Director.
24. numeşte şi revocă pe contabilul şef, pe secretarul casei, precum şi pe ceilalţi angajaţi ai casei;
25. ia măsuri în raport cu nevoile, privind modificarea sau completarea statului de funcţii, salarizarea personalului şi a indemnizaţiilor ce se acordă în cadrul casei;
26. aproba măsurile de stimulare, premiere, promovare, sancţionare şi derulare a contractelor individuale de muncă, propuse de către preşedinte, pentru şi contra personalului din subordine şi soluţionarea eventualelor contestaţii;
27. prezintă Adunării Generale a reprezentanţilor ori de câte ori este necesar, propuneri privind modificarea statutului;
28. rezolvă orice alte probleme privind activitatea curentă a casei, în conformitate cu prevederile statutului, a hotărârilor Adunării Generale şi ale legislaţiei în vigoare;
29. elaborează regulamente si reglementari interne în vederea bunei desfăşurări a activităţii casei;
30. hotărăşte încheierea de contracte de cooperare cu alţi agenţi economici ( persoane juridice sau fizice ) precum şi subscrieri de acţiuni sau alte forme financiare cât şi investitii in fonduri aducătoare de venituri sau achizitia de titluri de stat;
31. aprobă contractele de sponsorizare, donaţii, colaborare etc. şi hotărăşte modul de folosire a fondurilor şi bunurilor primite;

(8) In scopul indeplinirii atributiilor, elaboreaza planuri,programe si strategii pentru dezvoltarea Asociatiei, regulamente,proceduri si instructiuni de lucru ,norme si standard de calitate, tarife pentru prestari servicii, dari de seama, analize si informari privind evaluarea activitatii,emite hotarari de punere in aplicare a prevederilor legale, statutare si a reglementarilor interne.

(9) Functia de secretar al Consiliului Director este indeplinita de vicepresedintele Asociatiei.

(10) Se interzice membrilor Consiliului Director să comunice membrilor Asociatiei sau terţelor persoane,date referitoare la activitatea şi operaţiunile CARP Brad. Nerespectarea acestui principiu constituie o gravă abatere care conduce la retragerea mandatului lor.

 Art.19.(1) **Preşedintele Consiliului Director** este ales de Adunarea Generală a Reprezentanţilor Membrilor Asociaţiei, din cadrul membrilor asociaţiei CARP Brad, pentru un mandat de 5 ani ,este Preşedintele Asociaţiei CARP Brad si reprezinta Asociatia in raport cu persoanele fizice si juridice . Preşedintele trebuie să aibă studii superioare, să nu fi avut antecedente penale,sa fi fost membru al Consiliului Director si sa indeplineasca conditiile prevazute la art 18(3) În caz de indisponibilitate a preşedintelui, Consiliul Director este condus de vicepreşedinte, până la prima Adunare Generală.

Preşedintele poate fi înlocuit la propunerea Consiliului Director cu aprobarea Adunării Generale cu o majoritate de voturi de 2/3 din numărul participanţilor cu drept de vot.

 (2) Presedintele asigura conducerea Asociatiei in rezolvarea tuturor problemelor curente ale acesteia, in baza prevederilor statutului,precum si a hotararilor Consiliului Director, raspunzand pentntu activitatea sa in fata Consiliului Director si a Adunarii Generale .

 (3) Dupa alegere, Presedintele Consiliului Director, poate fi incadrat cu contract individual de munca pe durata mandatului .

 (4) Presedintele Asociatiei da dispozitii pentru indeplinirea hotararilor Consiliului Director si a Adunarii Generale, emite decizii privind numirile, eliberarile si demiterile in si din functii, acorda recompense si sanctiuni conform prevederilor legale si reglementarilor interne.

 (5 ) In exercitarea functiei,Presedintele are următoarele atribuţii:

1. organizeaza si coordoneaza intreaga activitate a Asociatiei, convoaca in timp util si conduce sedintele Consiliului Director ;
2. coordoneaza si controleaza activitatea personalului salariat in indeplinirea atributiilor prevazute in fisa postului;
3. aproba cererile de inscriere, retragere si transfer;
4. aproba ajutoarele pentru decese ,compensatiile pentru bilete de tratament;
5. aproba ajutoarele nerambursabile;
6. asigura conditiile necesare de munca ,personalului salariat, respectarea normelor de securitate si sanatate in munca, de prevenire a incendiilor,de pastrare si manipulare a documentelor si arhivarea acestora;
7. asigura conditiile necesare pentru exercitarea controlului financiar preventive si controlul operativ curent de catre contabilul –sef;
8. pune la dispozitia comisiei de cenzori,documentele solicitate si asigura conditiile necesare pentru exercitarea controlului financiar intern, ia masurile necesare pentru valorificarea rezultatelor controlului si eliminarea neregulilor constatate;
9. urmareste modul de rezolvare a cererilor, sesizarilor si reclamatiilor;
10. dispune instintarea membrilor care au contracte de imprumuturi restante,ca sunt in pozitia de ”rau-platnici ”si dispune masuri de recuperare a debitelor ;
11. ia masuri pentru organizarea colaborarii cu celelalte CARP-uri cu asociatii si fundatii din tara,pentru desfasurarea de actiuni commune in folosul membrilor si le supune aprobarii Consiliului Director;
12. initiaza actiuni pentru indentificarea de noi surse de finantare,de sponsori si donatori;
13. examinează şi aprobă documentele care angajează bunurile materialele şi băneşti ale asociaţiei, după ce acestea au fost verificate şi avizate de contabilul şef;
14. propune Consiliului Director si Adunarii Generale componenţa nominală a membrilor organelor de conducere precum şi revocarea după caz a mandatului celor care încalcă prevederile statutare;
15. duce la îndeplinire măsurile adoptate de Consiliul Director, ia măsuri de îndreptare a neajunsurilor constatate de Comisia de Cenzori şi organele de control;
16. rezolvă orice alte probleme ivite în activitatea Asociaţiei care nu sunt date exclusiv în atribuţiile Consiliului Director sau Adunării Generale;

 (6) In lipsa presedintelui ,atributiile acestuia sunt preluate de Vicepresedinte. In situatii deosebite, presedintele poate fi inlocuit si de un membru al Consiliului Director desemnat prin Hotararea Consiliului Director CARP Brad;

 (7) Atributiile celorlalti membri ai Consiliului Director se stabilesc prin Regulamentul de Organizare si Functionare a Consilului Director.

 Art.20. (1) **Comisia de Cenzori** este aleasă de Adunarea Generală, este organul de control financiar intern care raspunde in fata Adunarii Generale de verificarea intregii activitati economico -financiare a Asociatiei si este formata din 3 membri . Pentru a fi alesi, este necesar ca acestia sa aiba studii superioare de specialitate, sa fi desfasurat activitatea in domeniul economico-financiar si sa nu aiba antecedente penale . Membrii Comisiei de Cenzori sunt alesi ptr un mandat de 5 ani .

1. Din Comisia de Cenzori nu pot face parte membrii Consiliului Director sau personalul Asociaţiei încadrat cu contract individual de muncă şi nici rude, până la rangul patru, ale membrilor Consiliului Director.
2. în caz de descompletare, Consiliul Director poate coopta noi membri, urmând ca aceştia să fie validaţi la prima Adunare Generală a Reprezentanţilor.
3. Comisia de Cenzori verifică în fiecare lună respectarea dispoziţiilor legale şi a prevederilor Statutului în activitatea financiar contabilă, constituirea şi utilizarea fondurilor, gestionarea bunurilor materiale şi băneşti ale Asociaţiei, modul de urmărire a debitorilor, evidenţa contabilă, balanţele, bilanţul contabil, prezentând informări lunare Consiliului Director şi rapoarte Adunării Generale, asupra constatărilor rezultate, însoţite de concluzii, măsurile luate, precum şi de propuneri de îmbunătăţire a activităţii.
4. Comisia de Cenzori este obligată ca, pentru pagubele constatate, să stabilească valoarea prejudiciului şi să propună măsurile necesare pentru recuperarea acestuia în condiţiile legii, urmărind realizarea acestor măsuri.
5. Prezintă anual Adunării Generale, rapoarte cu constatările, concluziile şi propunerile de măsuri si modul cum Consiliul Director a remediat lipsurile constatate.
6. Procesele verbale de verificare ale Comisiei de Cenzori se prezintă lunar Consiliului Director, pentru luarea operativă a măsurilor ce sunt de competenţa acestuia;
7. Este interzis membrilor Comisiei de Cenzori să comunice membrilor casei în particular sau tertelor persoane datele referitoare la activitatea CARP Brad cu constatările în timpul exercitării mandatului lor.
8. Comisia de cenzori poate participa la şedinţele Consiliului Director fără drept de vot.
9. ) Dacă necesităţile o impun, situaţiile financiare ale asociaţiei ,pot fi supuse potrivit legii, auditului financiar, care se efectueazã de cãtre auditori financiari externi , persoane fizice sau juridice autorizate, în conditiile legii, cu respectarea reglementãrilor contabile aplicabile persoanelor juridice fără scop patrimonial .

Art.21.(1) Funcţia de **Contabil Şef** este îndeplinită de o persoană încadrată cu contract individual de muncă, pe o perioadă nedeterminată, având studii superioare de specialitate corespunzătoare, potrivit legislaţiei în vigoare.

(2) Contabilul şef are următoarele atribuţii principale:

1. asigură bună organizare şi desfăşurare a activităţii financiar contabile în cadrul Asociaţiei CARP Brad în conformitate cu dispoziţiile legale;
2. intocmeste si prezinta Consiliului Director si Adunarii Generale proiectul de buget de venituri si cheltuieli,executia bugetara si situatiile financiare prevazute de normativele in vigoare ;
3. raspunde de executarea controlului financiar preventive in cadrul Asociatiei ;
4. răspunde de corectitudinea şi legalitatea tuturor actelor financiar-contabile ale asociaţiei;
5. asigura păstrarea actelor justificative şi a documentelor contabile;
6. urmăreşte completarea carnetelor de membru şi a fişelor de cont individuale, cu datele privind cotizaţiile şi contribuţiile plătite, împrumuturile ridicate şi sumele restituite;
7. răspunde de legalitatea salariilor plătite personalului angajat cu contract de muncă individual sau cu indemnizaţie al asociatiei şi a oricăror plati, de orice fel sau cu orice titlu;
8. urmăreşte recuperarea de la membrii restanţieri a sumelor restante din împrumuturile contractate, precum şi a penalizărilor aferente;
9. verifică înregistrarea zilnică a operaţiunilor de casă, balanţele gestionarilor cu fise ale căror solduri trebuie să corespundă cu operaţiunile de casă;
10. verifica periodic gestiunile de orice fel, întocmind procese verbale de constatare, luând şi propunând măsurile legale de recuperare a eventualelor lipsuri de înregistrare , a plusurilor, precum şi de stabilirea răspunderii persoanelor vinovate;
11. face propuneri Consiliului Director, de prescriere a membrilor cu restante la plata cotizaţiilor şi a contribuţiilor ;
12. întocmeşte periodic bilanţul şi dările de seamă contabile, asigura inventarierea anuală şi ori de câte ori este necesar ;
13. participa –fără drept de vot - la şedinţa Consiliului Director, când se dezbat probleme de ordin financiar ;
14. îndeplineşte şi alte atribuţii prevăzute de legislaţia în vigoare şi de hotărârile Consiliului Director, referitoare la activitatea financiar contabilă.

Art.22. **Secretarul** asociaţiei este angajat cu contract individual de muncă pe perioadă nedeterminată şi are următoarele atribuţiuni principale:

1. înlocuieşte preşedintele casei în probleme curente, administrative şi de personal şi coordonează activitatea întregului personal angajat;
2. rezolvă problemele curente administrative şi de secretariat;
3. întocmeşte documentele pentru primirea de noi membri şi ţine evidenţa acestora;
4. intocmeste contractele de imprumuturi rambursabile ,raspunde de respectarea conditiilor si criteriilor prevazute de: “Regulament privind normele şi criteriile de acordare a creditelor membrilor CARP Brad” şi programează efectuarea plăţilor;
5. îndeplineşte sarcinile pe linia resurselor umane;
6. coordonează activitatea pe linie de arhivă;
7. răspunde potrivit normelor legale, de problemele privind protecţia muncii şi stingerea incendiilor ;
8. participa la sedintele Consiliului Director fara drept de vot;

 i) îndeplineşte şi alte sarcini stabilite de Consiliul Director .

Art. 23. (1) Membrii Consiliului Director, ai Comisiei de Cenzori şi preşedinţii acestora, vor beneficia de indemnizaţii băneşti lunare şi premii speciale anuale, în cadrul sumelor aprobate de Consiliul Director si de Adunarea Generală a reprezentanţilor, sume cuprinse în bugetul de venituri şi cheltuieli in functie de rezultatelor economice realizate.

(2) Pot beneficia de recompense din cadrul sumelor înscrise în bugetul de venituri şi cheltuieli şi alte persoane din rândul membrilor casei, care şi-au adus o contribuţie deosebită la activitatea administrativ-gospodărească şi financiară a casei utilizând în acest scop o parte din veniturile proprii ale casei.

Art.24. (1) Atribuţiunile personalului angajat sunt cele prevăzute în fişele posturilor, stabilite şi aprobate de Consiliul Director.

(2)Funcţiile de secretar, contabil şef,contabili, casieri,functionari administrativi şi alte categorii de personal, sunt îndeplinite numai de personal angajat şi îşi desfăşoară activitatea pe baza atribuţiilor şi sarcinilor de serviciu, specifice funcţiei, stabilite de Consiliul Director.

(3) Personalul angajat nu poate face parte din Consiliul Director sau Comisia de Cenzori.

Art.25. Este interzis preşedintelui, membrilor Consiliului Director şi Comisiei de Cenzori, precum şi Contabilului Şef să exercite atribuţii care sunt legate de răspunderi gestionare.

**CAPITOLUL V**

**Cu privire la venituri** şi **cheltuieli**

Art.26.-(1)**Veniturile** Asociaţiei Casei de Ajutor Reciproc a Pensionarilor BRAD, se constituie, în condiţiile legii, din:

1. taxe de înscriere;
2. cotizatii ( fond social ) şi contribuţii lunare ale membrilor ;
3. dobânzi la sumele împrumutate;
4. dobânzi provenite din plasarea sumelor disponibile în condiţii legale;
5. veniturile realizate din prestări de servicii si chirii;
6. venituri din organizarea manifestărilor culturale, artistice şi de agrement;
7. donaţii şi sponsorizări;
8. alte venituri prevăzute de lege;

(2) CARP Brad administrează sumele realizate, pe baza bugetului de venituri şi cheltuieli, aprobat de către Adunarea Generala a Reprezentantilor.

(3) Evidenta execuţiei bugetului de venituri şi cheltuieli se realizează cu respectarea normelor generale legale în vigoare.

Art.27.(1) Din veniturile realizate, Asociaţia CARP Brad îşi poate constitui rezerve legale şi statutare pentru formarea şi alimentarea următoarelor fonduri:

1. fond pentru împrumuturi rambursabile;
2. fond pentru acordarea ajutoarelor de deces;
3. fond de rezerve;
4. alte fonduri ale Asociatiei :

 - fond penru acordare ajutoare nerambursabile altele decât decesul;

 - fond pentru activităţi culturale, artistice, turistice şi de agrement;

 - fond pentru investiţii;

 - fond de reprezentare;

 - fond de risc;

 - fond pentru cheltuieli generale;

 - fond de majorare a cotizatiilor – bonificatii

1. Fondul pentru acordarea împrumuturilor rambursabile se constituie din cotizaţiile lunare încasate de la membrii casei in fondul social al fiecarui membru si alte venituri realizate de Asociatie .
2. Fondul pentru acordarea ajutoarelor de deces, se constituie din încasările reprezentând contribuţiile lunare ale membrilor si alte venituri ale Asociatiei . Se stabilesc de către Consiliul Director şi sunt supuse aprobării Adunării Generale. Se utilizeaza pentru plata ajutoarelor de deces si a compensarii cheltuielilor de inmormantare a membrilor decedati .
3. Fondul de rezerve se constituie din excedentul curent pentru acoperirea deficitelor contabile sau in alte scopuri conform prevederilor legale ,se stabilesc de catre Consiliul Director si sunt supuse aprobarii Adunarii Generale .
4. Alte Fonduri ale Asociatiei: Se constitue din veniturile curente si din excedentele din anii anteriori si a anului in curs astfel:
5. fond pentru acordare ajutoare nerambursabile, se contituie din încasările reprezentând contribuţiile lunare ale membrilor si alte venituri ale Asociatiei. Se stabilesc de către Consiliul Director şi sunt supuse aprobării Adunării Generale . Se utilizeaza pentru compensarea partiala a cheltuielilor cu tratamente balneare, ajutoare in bani, materiale si alimente pentru membri aflati in situatii deosebite;
6. fond pentru activităţi cultural artistice şi de agrement, se constituie din încasăril

 reprezentând contribuţiile lunare ale membrilor si alte venituri ale Asociatiei .

 Se stabilesc de către Consiliul Director şi sunt supuse aprobării Adunării Generale.

 Se utilizeaza pentru organizarea de conferinţe, seri literare, recenzii, vizitarea de

 expoziţii, excursii în tară, etc;

1. fond pentru investiţii se constituie din excedentul curent sau din anii precedenti realizate de Asociatie si din alte venituri ale acesteia . Se stabilesc de către Consiliul Director şi sunt supuse aprobării Adunării Generale. Se utilizeaza la cumpărarea, amenajarea şi dotarea unor spaţii destinate funcţionarii casei, achizitia de mijloace fixe si obiecte de inventar, în condiţiile dispoziţiilor legale în vigoare;
2. fond de reprezentare se constituie din excedentul curent si cel din anii precedenti realizat de Asociatie. Se stabilesc de către Consiliul Director şi sunt supuse aprobării Adunării Generale. Se utilizeaza pentru sustinerea unor cheltuieli determinate de relaţii de serviciu cu persoane juridice sau fizice,care contribuie direct la bunul mers al casei,la acordarea de stimulente băneşti sau materiale atât personalului angajat cât si membrilor Consiliului Director si ai Comisiei de Cenzori, cu diferite ocazii ;
3. fond de risc se constituie din excedentul curent si cel realizat in anii precedenti de

 Asociatie .

 Se satbileste de către Consiliul Director şi este supus aprobării Adunării Generale .

 Se utilizeaza la acoperirea creditelor aflate in executie ce nu mai pot fi

 recuperate si acoperirea altor cheltuieli cauzate de daune, furturi

 ,accidente,dezastre ,amenzi ,etc.

1. fond pentru cheltuieli generale se constituie din excedentul curent si cel realizat in anii

precedenti de Asociatie . Se stabileste de către Consiliul Director şi este supus aprobării Adunări Generale. Se utilizează pentru activitatea administrativ gospodăreasca, cheltuieli destinate salarizării personalului angajat, acordării de indemnizaţii si prime, cheltuieli de funcţionare si intreţinere a Asociatiei;

 g) fond de majorare a cotizatiilor , se constituie din excedentul anului in curs sau din

 execedentele realizate in exercitiile financiare precedente .Se diminueaza cu sume

 ce se adauga la bonificatiile acordate membrilor Asociatiei .Soldul contului se

 reporteaza in anul urmator cu aceeasi destinatie .

1. Bonificatiile acordate membrilor, se constituie din excedentul anului in curs sau din excedentele realizate in exercitiile financiare precedente . In cazuri deosebite se pot utiliza partial sume din fondul de majorare a cotizatiilor . Bonificatiile acordate membrilor sunt calculate in functie de criteriile stabilite de Consiliul Director si vor fi adaugate anual la fondul social al fiecarui membru .

 Art.28. (1)La finele anului calendaristic, soldurile rămase la fiecare din fondurile
prevăzute la Art. 27 se reportează pe anul următor, cu aceleaşi destinaţii.

1. Prin hotarari ale Consiliului Director se pot transfera sume între fondurile existente la momentul respectiv în Asociaţie. Nu se pot transfera în alte fonduri ale asociaţiei, sume de bani din fondurile de cotizaţii şi de contributii ale membrilor CARP Brad decât în urma pierderii calităţii de membru – cf. art.15, pct.(1);

 (3) Disponibilităţile băneşti ale Asociaţiei se păstrează în conturi curente , conturi de economii, depozite la bănci si in titluri de stat conform hotărârilor Consiliului Director şi prevederilor legislaţiei în vigoare.

1. Documentele care angajează fondurile sau bunurile Asociaţiei se aprobă de Preşedintele sau Vicepresedintele Asociatiei , după ce au fost vizate de contabilul şef pentru control financiar preventiv.
2. Asociaţia CARP Brad plăteşte taxe şi impozite către stat, potrivit prevederilor legale în vigoare.

**CAPITOLUL VI**

**Cu privire la acordarea împrumuturilor şi ajutoarelor**

Art.29 (1) Modalitatea, limitele şi condiţiile de acordare a împrumuturilor şi de urmărire a debitorilor se stabilesc de Consiliul Director, prin „**Regulament privind normele şi criteriile de acordare a creditelor membrilor CARP Brad”,** aprobat de Adunarea Generala .

(2) **Î**mprumuturile pot fi acordate membrilor Asociaţiei inca de la data inscrierii acestora in casa ,cu condiţia constituirii unui fond social conform prevederilor regulamentului.

 (3) Plafonul maxim de imprumut şi numărul maxim de rate, se stabileste periodic de către Consiliul Director şi sunt prezentate în regulament .

 (4) Împrumuturile rambursabile se vor acorda fără giranţi în limitele fondului de cotizatie depus de către solicitant până la data contractarii împrumutului.

 (5) Pentru împrumuturile care depăşesc aceste limite de acoperire şi până la plafonul maxim stabilit, se va garanta restituirea imprumutului prin giranţi pensionari sau salariati cu contracte de munca pe perioada nedeterminate .

 (6) Imprumuturile se aprobă de preşedinte, sau vicepreşedinte.

 (7 ) Preşedintele sau vicepreşedintele, va ţine cont la acordarea împrumutului de următoarele criterii:

 a) fondul social ;

 b) eligibilitatea giranţilor, în baza normelor si criteriilor stabilite de Consiliul Director in regulamentul de acordare a creditelor .

 (8) Giranţii îşi asumă solidar cu cel împrumutat obligaţia ca, în caz de neplată a
împrumutului contractat de către titular, să restituie lunar sau prin poprire infintata prin executor judecatoresc , ratele restante, inclusiv penalităţile stabilite de Consiliul Director.

 (9) La întocmirea contractele de împrumuturi, solicitanţii vor prezenta carnetul de membru, cuponul de pensie sau adeverinta salar (formular tipizat CARP Brad ) şi actul de identitate.

 (10) Giranţii vor prezenta personal, cuponul de pensie sau adeverinta de salar ( formular tipizat CARP Brad )şi actul de identitate ,vor semna contractul în fata persoanei angajate a casei care întocmeşte contractul de împrumut.

 (11) Restituirea împrumuturilor se face în rate lunare consecutive, numărul acestora fiind stabilit prin contractul încheiat cu Asociaţia, începând cu luna următoare acordării acestuia.

 (12) Restituirea împrumuturilor se face direct la caseriile Asociatiei sau prin transfer bancar in contul CARP Brad ,de către cel împrumutat, persoane împuternicite legal sau persoane desemnate de acesta ,

 (13) Dobânda care se percepe la împrumuturile contractate se stabileşte de Consiliul Director in regulamentul de creditare, în funcţie de situaţia financiară a asociaţiei .

 (14) Potrivit prevederilor Legii 540/2002, contractele de împrumut constituie titlu executoriu, înfiinţarea popririlor se face de către creditor prin executor judecatoresc şi acestea nu sunt supuse validării.

 (15) În cazul de neplata a ratelor lunare, după un număr de luni, actele de împrumut vor servi drept titlu executoriu pentru înfiinţarea prin executor judecatoresc de popriri din pensia sau salariul debitorului şi a giranţilor, până la lichidarea imprumutului, a dobânzii penalizatoare de întârziere şi a cheltuielilor de urmărire aferente. Criteriile de aplicare a acestora sunt prezentate amanuntit in „**Regulamentul privind normele şi criteriile de acordare a creditelor membrilor CARP Brad**”.

 (16) De împrumuturi ramburasbile si ajutoarele nerambursabile pot beneficia şi personalul angajat al casei sau alti salariati care sunt inscrisi in Asociatie cu statut de membri asimilati .

 (17) Membrii asociati si cei asimilati ai casei sunt obligati sa achite lunar o cotizaţie si o contributie stabilită de Consiliul Director.

Art.30. (1) Asociaţia CARP Brad acordă, în condiţiile prevăzute de Statut, următoarele ajutoare băneşti nerambursabile:

1. ajutoare băneşti în caz de deces;
2. ajutoare băneşti ocazionale, care se pot acorda acelor membri aflaţi în situaţii mai dificile din punct de vedere material şi al sănătăţii; fondurile necesare acordarii de ajutoare băneşti anuale, ocazionale şi cuantumul lor se stabilesc de Consiliul Director si vor fi prevazute in bugetul de venituri si cheltuieli în funcţie de posibilităţile financiare ale asociaţiei ;
3. gratuităţi sau reduceri la costul excursiilor organizate de Asociaţie pentru membrii săi şi organele alese, în limita fondurilor aprobate pentru astfel de acţiuni;
4. ajutoarele băneşti care să compenseze parţial sau total costul unor bilete la
staţiuni balneoclimaterice sau cheltuielile de spitalizare şi care se stabilesc de Consiliul Director, în raport cu posibilităţile financiare ale Asociaţiei;
5. compensarea cheltuielilor de înmormântare pentru membrii decedaţi a căror valoare se stabileşte periodic de Consiliul Director, este prezentată în „Regulamentul privind normele de acordare a ajutoarelor băneşti nerambursabile” ,regulament aprobat de Adunarea Generală .
6. alte ajutoare aprobate de Consiliul Director.
7. Ajutorul de deces se acordă la decesul unui membru al Asociaţiei şi se plăteşte cu aprobarea preşedintelui sau vicepresedintelui, conform prevedereilor de la art.15(4) .
8. Dreptul la acordarea ajutorului de deces, decurge după şase luni de la înscrierea în CARP Brad pentru membrii noi inscrisi şi se menţine termen de trei ani de la data decesului, după care se prescrie.
9. Cuantumul ajutorului de deces,se plăteşte diferenţiat în funcţie de vechimea în casă, de contribuţia depusă de la înscrierea în casă şi de situaţia financiară a Asociaţiei , coform criteriilor aprobate de Consiliul Director .
10. Neplata contribuţiei mai mult de şase luni consecutive, atrage după sine pierderea vechimii si a ajutorului suplimentar la acordarea ajutorului de deces, in cazul decesului unui membru al Asociatiei .
11. Neplata contribuţiei mai mult de 12 luni consecutive atrage pierderea dreptului la acordarea ajutorului de deces în cazul decesului vreunui membru al asociaţiei.
12. Acordarea ajutoarelor de deces se face conform „**Regulamentului privind acordare ajutoarelor băneşti nerambursabile**” ,acesta poate fi modificat ori de cate ori este nevoie , de catre Consiliul Director , in functie de posibilitatile financiare ale Asociatiei ,ulterior se aproba in prima Adunare Generala .
13. Ajutoarele băneşti ocazionale se pot acorda , în limita fondului prevăzut în bugetul de venituri şi cheltuieli,aprobat de Consiliul Director si ulterior in prima Adunare Generala .
14. Membrilor Casei, transferaţi de la alte case de ajutor reciproc, li se acordă ajutorul de deces calculat, având în vedere vechimea avută în precedenta Asociaţie si fondul constituit in CARP Brad .
15. Salariaţilor cu statut de membri asimilati li se acordă ajutorul de deces, în funcţie de vechimea în Asociaţie.

Art.31. (1) Sumele de bani (împrumuturi, diferenţe de dobândă, ajutoare financiare etc), precum şi ajutoarele materiale care se acordă de către Asociaţie, se ridică personal, de către membru, cu actul de identitate .

(2) In cazuri deosebite, ridicarea împrumutului se poate face de către altă personă, prin procură legalizată de notariat sau delegaţie tip Asociaţiei CARP Brad, pe baza actelor de identitate ale titularului şi delegatului. La delegaţie se vor anexa copii ale celor două acte de identitate.

(3) Contractarea de imprumuturi se poate face exclusiv de titularul contractului de imprumut in carnetului de membru ,actul de indentitate si a cuponului de pensie sau adeverinta de salar (formular tip CARP Brad ).

**CAPITOLUL VII**

**Cu privire la organizarea prestărilor de servicii**

Art.32. (1) Asociaţia CARP Brad poate desfăşura activităţi şiservicii în conformitate cu prevederile legale în vigoare, în scopul servirii sau sprijinirii membrilor asociaţiei, astfel:

|  |  |
| --- | --- |
| Cod CAEN | **Denumirea activităţilor conform cod CAEN** |
| 6820 | Inchitierea si subinchirierea bunurilor imobiliare proprii si inchiriate  |
| 9329 | Alte activitati recreative si distractive  |
| 9621 | Activitati de coafura si frizerie  |

1. În prestarea acestor servicii pot fi folosiţi si membrii ai Asociaţiei.
2. Remunerarea membrilor folosiţi de asociaţie în activităţi de prestări servicii, tarifele serviciilor prestate, precum şi orice alte activităţi, se stabilesc de Consiliul Director, cu respectarea prevederilor legale.
3. Tarifele pentru prestarea acestor servicii nu pot depăşi tarifele practicate de alte unităţi de specialitate.

 **CAPITOLUL VIII**

 **Dispoziţii finale**

Art.33. În cazul în care se constată, de către organele de stat abilitate, abateri sau prejudicii grave în activitatea Asociaţiei,de Membrii Consiliului Director sau ai Comisiei de Cenzori, se convoacă Adunarea Generală Extraordinară, în termen de 30 de zile, pentru

înlocuirea celor vinovaţi.

Art.34. (1) Asociaţia CARP Brad poate fi dizolvată prin hotărârea Adunării Generale a Reprezentanţilor Membrilor Asociaţiei.

 (2) In termen de 15 zile de la data sedintei de dizolvare ,Hotararea Adunarii Generale se depune la judecatorie pentru a fi inscrisa in Registrul Asociatiilor si Fundatiilor .

 (3) Pentru lichidarea Asociaţiei, Adunarea Generală desemnează o comisie de 3-5 membri lichidatori , care nu fac parte din Consiliul Director sau din Comisia de Cenzori; Această comisie are sarcina ca dupa achitarea tuturor obligatiilor Asociatiei ,sa lichideze sau sa transfere bunurile si fondurile ramase membrilor Asociatiei si sa pastreze ,respective sa depuna ,documentele privind rezultatele lichidarii potrivit prevederilor legale . Termenul de lichidare nu poate fi mai mare de 12 luni .

Art.35. Prezentul Statut, cu privire la organizarea şi funcţionarea Asociaţiei Casei de Ajutor Reciproc a Pensionarilor Brad,a fost adoptat în şedinţa Adunării Generale a Reprezentanţilor Membrilor Asociaţiei din data de 25.03.2025 , a fost redactat în 7 (şapte) exemplare originale, din care 5 (cinci) exemplare au fost eliberate partilor semnatere ,1 (un) exemplar a fost depus la judecatorie si 1( un) exemplar se pastreaza la sediul CARP Brad. Statutul intră în vigoare la data soluţionării cererii de modificare de către Judecătoria Brad.

Presedintele Asociaţiei CASA DE AJUTOR RECIPROC A PENSIONARILOR DIN MUNICIPIUL BRAD

Sing. Leaha- Stefan Dorel

……………………………

 **Consiliul Director al CARP Brad**

 Sing.Leaha-Stefan Dorel - Preşedinte................................

 Sing.Oprean Cornel -Vicepresedinte...........................

 Ing. Lup Florin - Membru...................................

 Ing. Dusan Gheorghe-Adrian - Membru………….…….…..........

 Ing. Marcu Costica - Membru...................................